stanford-oval/wikipedia huggingface dataset:
רצח עלי פאזלי מונפרד
הרצח

הרצח, שהוגדר כמקרה של רצח על חילול כבוד המשפחה, בוצע על ידי עריפת ראש, כמה ימים לאחר שאחיו החורג של פאזלי מונפרד גילה את נטייתו המינית לאחר שקרא את מכתב הפטור משירותו הצבאי בו נכתב כי הוא פטור משירות צבאי בגלל נטייתו המינית. חוקי הצבא של איראן פוטרים הומוסקסואלים משירות צבאי חובה. על פי הדיווחים, פאזלי מונפרד תכנן לעבור לטורקיה עם בן זוגו ולבקש מקלט לאחר שקיבל את הפטור משירותו הצבאי. אמו של פאזלי מונפרד אושפזה לאחר שנודע לה על המוות, על פי ארגון הלהט"ב האיראני 6Rang, ואחיו החורג ובני דודיו נעצרו.
חלק מהאנשים האשימו את הצבא האיראני ברצח, בכך שבשל החוק הצבאי האנטי-להט"בי שהוביל לחשיפת נטייתו המינית, קרובי משפחתו קראו את מכתב הפטור שקיבל, גילו את נטייתו המינית והחליטו לרצוח אותו.
התגובות לרצח

ארגוני זכויות אדם, פעילים, פוליטיקאים וסלבריטאים, ביניהם דמי לובאטו, גינו את הרצח וכתבו עליו ברשתות החברתיות כדי להעלות את המודעות להומופוביה באיראן. פעילת זכויות הלהט"ב האיראנית מַסיח עלינז'אד, המתגוררת בארצות הברית, סיפרה ל-Insider כי "הלכתי להסתכל בעמוד שלו וראיתי שהוא היה כל כך מלא חיים. מיד פרסמתי על מותו ברשתות החברתיות שלי וזה הפך לוויראלי. הלוואי שהוא היה זוכה לתשומת לב כזאת כשהיה בחיים".
איראנים להט"בים רבים צילמו בחשאי סרטונים שלהם הולכים עם בני הזוג שלהם ומראים דגלי גאווה כדי למחות נגד הרצח. ארגון זכויות האדם אמנסטי אינטרנשיונל קרא לקיום חקירה מלאה של הרצח ולביטול החוקים האנטי-להט"ביים האיראניים.
סקוט וינר (אנ'), סנאטור מדינת קליפורניה, כתב: "עוד איראני להט"ב נרצח באכזריות – ראשו נערף על ידי משפחתו – בשל היותו הומוסקסואל. עלי-רזא פאזלי-מונפרד עמד לברוח מהמדינה כדי לחיות עם בן זוגו. אנשים להט"בים חיים בחוסר ביטחון בהרבה מאוד אזורים בעולם. אנחנו לא יכולים לשתוק".
פיירוז נאדרי (אנ'), פעיל זכויות אדם איראני-אמריקאי ומנהל נאס"א לשעבר, צייץ: "נוח על משכבך בשלום, עלי-רזא פאזלי מונפרד. אני נגעל מהדת ומהתרבות שסובלת מעשים כה ברבריים".
ראו גם

אלימות נגד להט"ב
הערות שוליים

1 2  "Gay Iranian man dead in alleged 'honor killing,' rights group says". NBC News (באנגלית). נבדק ב-2021-05-18.
↑  "Horrific Killing Of Young Gay Man Puts Plight Of Iran's LGBT Community In Spotlight". RadioFreeEurope/RadioLiberty (באנגלית). נבדק ב-2021-05-18.
↑  "گزارش‌ها از قتل یک مرد جوان در اهواز 'به ظن همجنسگرایی'". BBC Persian (בפרסית). אורכב מ-המקור ב-2021-05-08. נבדק ב-2021-05-08.
1 2  "کشته شدن جوان همجنسگرا در اهواز به دست سه مرد خانواده: قتل بعد از درج گرایش جنسی‌ روی کارت معافیت انجام شد". Iran International (בפרסית). 2021-05-08. אורכב מ-המקור ב-2021-05-08. נבדק ב-2021-05-08.
↑  "Gay man 'beheaded by relatives' in Iran in suspected honour killing". Attitude.co.uk (באנגלית). 2021-05-10. אורכב מ-המקור ב-2021-05-10. נבדק ב-2021-05-11.
↑  "Gay man brutally murdered and beheaded by family in Iran in 'honour killing'". PinkNews (באנגלית בריטית). 2021-05-09. אורכב מ-המקור ב-2021-05-11. נבדק ב-2021-05-11.
1 2  "Man allegedly beheaded by his family for being gay". Newsweek (באנגלית). 2021-05-12. ארכיון מ-2021-05-12. נבדק ב-2021-05-12.
↑  "20-Year-Old Man Reportedly Beheaded by Family For Being Gay". www.out.com (באנגלית). 2021-05-10. אורכב מ-המקור ב-2021-05-12. נבדק ב-2021-05-12.
↑  "«بازداشت سه نفر» به اتهام قتل یک همجنسگرا در اهواز". Radio Farda (בפרסית). אורכב מ-המקור ב-2021-05-08. נבדק ב-2021-05-08.
↑  "Iran's anti-LGBT military law blamed for murder of gay man". The Jerusalem Post | JPost.com (באנגלית אמריקאית). אורכב מ-המקור ב-2021-05-08. נבדק ב-2021-05-09.
↑  "Gay Iranian Man Murdered by Family on Being 'Outed' by Military Service Card". IranWire | خانه (באנגלית). אורכב מ-המקור ב-2021-05-09. נבדק ב-2021-05-09.
1 2  Zitser, Joshua. "Alireza Fazeli Monfared wanted to live as a free gay man in the West. His family in Iran beheaded him days before his dream came true, say activists". Insider (באנגלית אמריקאית). אורכב מ-המקור ב-2021-05-17. נבדק ב-2021-05-17.
↑  "Defiant queer Iranians take to the streets in pride flags to protest against brutal honour killing of young gay man". PinkNews. אורכב מ-המקור ב-2021-05-14. נבדק ב-2021-05-17.
↑  "Watchdog Says Killing Of Young Gay Man In Iran Highlights Need To Protect LGBT Rights". RadioFreeEurope/RadioLiberty (באנגלית). 17 במאי 2021. נבדק ב-18 במאי 2021. {{cite news}}:  (עזרה)
↑   ציוץ של סקוט וינר ברשת החברתית אקס (טוויטר), 10 במאי 2021
↑   ציוץ של פיירוז נדרי ברשת החברתית אקס (טוויטר), 9 במאי 2021
קרטוקונוס

| --- | --- |

עין הלוקה בקרטוקונוס
 תחום:  רפואת עיניים 
 קישורים ומאגרי מידע
 eMedicine:  1194693 
 MeSH:  D007640
 סיווגים
 ICD-11:  9A78.50 
 
קרטוקונוס (בלועזית: Keratoconus, בעברית מכונה גם ניוון קרנית או קרנית חרוטית) היא מחלה הגורמת לעיוות בצורת קרנית העין, כך שהקמירות שלה אינה אחידה ואינה יוצרת צורת כיפה, אלא מעוותת ויוצרת צורת חרוט. משמעות עיוות זה של הקרנית היא אסטיגמציה – עיוות של התמונה המתקבלת על ידי העין.
המילה "קרטוקונוס" מורכבת מהמלים הלטיניות "קרטו" (קרנית) ו-"קונוס" (חרוט). לרוב מטופלת מחלה זו על ידי שימוש במשקפיים, עדשות מגע או התערבות כירורגית. מחלה זו אינה מובילה לעיוורון בדרך כלל אך זה משתנה בין החולים, היא פוגמת ביכולת הנהיגה, הקריאה וראיית הלילה. המחלה אינה מובנת עד תומה וחלק מן הטיפולים המוצעים לה עודם בתהליכי בדיקה ופיתוח.
היסטוריה

המחלה מוזכרת לראשונה בעבודתו של הדוקטור בורכרד מאוכארט (אנ') משנת 1748 תחת השם staphyloma diaphanum, אם כי רק בשנת 1854 פרסם הפיזיקאי ג'ון נוטינגהאם תיאור מפורט של המחלה ואבחונה מבעיות קרנית אחרות תוך אזכור מקרים של "קרנית חרוטית" ותיאור הסימפטומים הבסיסיים. בשנת 1859 נעשה השימוש הראשון באופטלמוסקופ לאבחון המחלה על ידי הבריטי ויליאם בוומאן, זה אף תיאר כיצד יש לעשות שימוש נכון במכשיר כדי לראות את הצורה החרוטית בצורה מיטבית. כמו כן, תיאר כיצד הצליח לשפר מעט את ראייתה של אשה בת 18 על ידי טיפול במיקומם של הקשתית והאישון שבתוך העין.
המחלה קיבלה את שמה הנוכחי בשנת 1869 כאשר יוהאן הורנר, הנחשב לחלוץ בתחום, פרסם את מאמרו "על טיפול בקרטוקונוס". הטיפול המקובל באותה תקופה כלל ניסיון לשנות את צורתה של העין על ידי שימוש בכסף חנקתי וטיפולים המיועדים להצר את האישון. בשנת 1888 החל השימוש בעדשות מגע לטיפול בקרטוקונוס על ידי הפיזיקאי הצרפתי אז'ן קאלט. במאה העשרים חלו התקדמויות נוספות בהבנת המחלה, אך הידע עליה והבנתה אינם שלמים.
סימפטומים

חולי קרטוקונוס מתלוננים לרוב על מספר סימפטומים:
קושי בראיית עצמים רחוקים וקטנים עקב ירידה בחדות הראייה.
קיומן של "תמונות צללים" בשדה הראייה, במיוחד כאשר ניגודיות התמונה היא גבוהה מאוד (למשל, במבט על מקור אור בלילה או על נקודה בהירה על רקע כהה).
הופעתן של "הילות אור" סביב מקורות אור או עצמים בוהקים.
לעיתים ישנן תלונות על ירידה בחדות התלת-ממדית של הראייה, בעיקר כאשר בעין אחת המחלה מפותחת יותר מאשר ברעותה.
אבחון המחלה

בבדיקת ראייה פשוטה הנעשית לאנשים המתלוננים על קשיי ראייה, ניתן לאבחן את המחלה בטעות כקוצר ראייה ולכן האבחון המדויק של המחלה נעשה בדרך כלל בבדיקה מעמיקה יותר כגון מיפוי קרנית. ישנם שלושה קריטריונים עיקריים לקביעת חומרת המחלה: עובי הקרנית, עצמת העדשה המקסימלית של הקרנית ועקמומיות החרוט, כאשר הסיווגים המקובלים הם:
עובי הקרנית: מעל ל- ‎506 μm‎: בסיסי, ‎446 μm‎ ודק מזה: מתקדם.
עצמת עדשה מקסימלית: מתחת ל-45 דיופטר: בסיסי, עד ל-52 דיופטר: מתקדם, מעל ל-52 דיופטר: חמור.
עקמומיות החרוט: קרטקונוס התחלתי מתאפיין במעין "אי" (לרוב באחד מהרביעים של העין), ואילו במצב חמור יותר ישנה התפתחות של העקמומיות החרוטית לעבר כל משטח העין. נהוג לקבוע את רמת העקמומיות על ידי שימוש במדד SF - Shape Factor; ככל שזה קיצוני יותר, כך מצב המחלה חמור יותר. החלוקה המקובלת היא:
מחלת הקרטוקונוס יכולה להיות כמעט בלתי מורגשת בשלביה הראשוניים מחד גיסא, אך יכולה להגיע עד למצבים בהם כושר הראייה המעשי נמוך מאוד (בעיקר כאשר הקרנית מצטלקת), כשאז נדרשת התערבות רפואית עד כדי השתלת קרנית. מאידך גיסא, היות שלעיתים החולה אינו מבחין בבעיה עד לשלב מתקדם יחסית בהתפתחותה, מומלץ לאנשים בעלי סיכון גנטי גבוה (בעלי קרובי משפחה חולים) לעבור בדיקות תקופתיות.
היווצרות המחלה

לרוב מתחילה המחלה להתפתח בחלקו השני של העשור השני לחיי האדם ויכולה להמשיך להתפתח עד לראשית העשור הרביעי לחייו. מחלה זו מתפתחת כאשר הקרנית מידקקת, וכתוצאה מכך מקבלת צורה חרוטית במקום צורתה התקנית דמויות הכיפה, דבר הגורם לכך שקרני האור אינן מגיעות בצורה "מדויקת" לרשתית עקב שבירה לקויה של גלי האור.
מחלה זו מתפתחת לרוב בשתי העיניים, אך לא תמיד בקצב זהה.
הגורם להתפתחותה של המחלה אינו ידוע לחלוטין, אם כי ישנן מספר הערכות בדבר גורמים תורשתיים הנמצאים ביסוד התפתחותה; כמו כן, ישנן מספר הערכות לגבי הקשר הסטטיסטי בין קיומם של קרובי משפחה הלוקים במחלה לבין הלקות בה. כמו כן, ישנן הערכות הנוגעות לגבי גורמים נוספים, כגון חברתיים, גזעיים ואחרים.
השערה שהועלתה באוניברסיטת וושינגטון מייחסת את המחלה למותם של תאי קרנית הנגרם כתוצאה ממיני-טראומות העוברות עליה. השערה נוספת מייחסת את הקרטוקונוס לפעילות אנזימטית בלתי מאוזנת היוצרת תוצרי לוואי חומציים הגורמים להדקקות הקרנית.
על פי חלק מהדיווחים, נאמדת תפוצת המחלה בכחולה אחד לכל 2000 בריאים ובאחרים על אחד לכל 500 אם כי מקובל לרוב לאמוד את תפוצת המחלה בארץ בכחולה לכל 1000 אנשים בריאים.
טיפול במחלה > משקפיים ועדשות מגע

בראשיתה של המחלה, ניתן לעשות שימוש במשקפיים לשיפור הראייה אם האסטיגמציה הנה קלה, אך משהאסטיגמציה מחמירה, לרוב לא ניתן לשפר את חדות הראייה בצורה הטובה ביותר בעזרת משקפיים בלבד, ויש צורך לעבור לשימוש בעדשות מגע מיוחדות. קיימים סוגים שונים של עדשות מגע לקרטוקונוס: עדשות רכות טוריות למקרים קלים, עדשות היברידיות (עדשות בעלות מרכז קשיח ו-״חצאית״ היקפית רכה), עדשות קשות נושמות וכן שילוב בין הרכבת עדשה רכה ומעליה עדשה קשה (״Piggyback״), עדשות Rose-K, ועדשות סקלרליות (אשר ״יושבות״ על הסקלרה - לובן העין - ואינן נוגעות או מתחככות עם הקרניות כלל).
העדשות כולאות דמעות במרווח שבינן לבין הקרנית, ובכך יוצרות מעבר של האור בצורה "חלקה" יותר מזו שבה היה נתקל לו היה עובר דרך הקרנית החרוטית. פעמים רבות, הצורה החרוטית המיוחדת של העדשות יוצרת אתגר מסוים ביצירתן ונדרשים מספר שלבי ניסוי וטעיה עד למציאת העדשה המתאימה.
לרוב, העדשות הקרטקוניות הן עדשות "קשות", אם כי ישנן גם עדשות קרטקוניות "רכות", אך הן אינן מתאימות לכל המטופלים.
נכון להיום, ההשערה על פיה שימוש בעדשות מגע מעכב את החמרת המחלה בכך שהעדשות יוצרות לחץ על הקרנית, לא הוכחה כנכונה.
טיפול במחלה > טיפולים כירורגיים > השתלת קרנית

כ־20-25% מן החולים נאלצים לעבור בסופו של דבר ניתוח של השתלת קרנית, זאת כתוצאה מהידקקות של הקרנית עד כדי מצב של איבוד כושר ראייה מעשי או היווצרותן של צלקות על הקרנית. היות שלקרנית אין אספקת דם ישירה, אין צורך בהתאמת סוג דם בין התורם למושתל ולרוב רק נדרש כי הקרנית המושתלת תהיה בריאה ומתאימה למבנה העין הנדרש. ההחלמה מן הניתוח אורכת בין ארבעה לשישה שבועות אך עוברת כשנה עד שהשתל מתפקד ביעילות מקסימלית.
לפי הערכות סטטיסטיות, כ-16% ממושתלי הקרנית בארצות הברית בשנת 2004 סבלו מבעית קרטוקונוס או תסמונות קרובות.
טיפול במחלה > טיפולים כירורגיים > השתלת קרנית שכבתית קדמית (Deep Anterior Lamellar Keratoplasty (DALK

בניתוח זה אין השתלה מלאה של הקרנית, זאת אומרת, לא מחליפים את כל שכבות הקרנית (אנדותל, ממברנת דצמט, סטרומה, שכבת באומן והאפיתל) אלא רק את שלוש השכבות העליונות של הקרנית: אפיתליום, שכבת באומן והסטרומה.
ניתוח זה נחשב ליעיל יותר מאשר השתלת קרנית מלאה, מאחר שקטן הסיכוי לדחיית השתל ולזיהומים נלווים. הניתוח מתבצע בחולים עם קרטוקונוס או מחלות קרנית אחרות המצריכות ניתוח להחלפת קרנית ובתנאי ששכבת האנדותליום בעין המנותחת שמרה על מבנה ותפקוד תקינים.
טיפול במחלה > טיפולים כירורגיים > שתלי טבעת

בטיפול זה מוחדרים שתלים דמויי טבעת אל תוך קרניתו של החולה בעומק השווה בקירוב לשני שלישים מעביה. שתלים אלה משנים את פני הקרנית והחרוט שבה וגורמים ליצובה בצורה "כדורית" יותר. בהתאם לחומרת הבעיה, לעיתים יידרש צורך במשקפיים או עדשות מגע אף לאחר הטיפול. בימינו נעשה השימוש בעיקר בטבעות מסוג Intacs, אם כי טבעות מסוג Ferrara ממתינות אף הן לאישור ה-FDA האמריקני לשימוש עבור טיפול בקרטוקונוס (כיום משמשות לטיפול בקוצר ראייה).
לעיתים, טיפול זה משפר את איכות הראייה של המושתל.
טיפול במחלה > טיפולים כירורגיים > טיפול בלייזר

טיפול זה איננו מקובל לרוב אצלי חולי קרטוקונוס שכן הסיכון בו עבורם גבוה. קיים פרוטוקול ניתוחי המשלב טיפול בקרוס לינקינג עם ליטוש בלייזר - ״פרוטוקול אתונה״, אך נכון להיום פרוטוקול זה עדיין שנוי במחלוקת ורופאים רבים מסתייגים ממנו וחולקים עליו.
טיפול במחלה > טיפולים כירורגיים > טיפול קרוס-לינקינג (קשרי צילוב) לעצירת המחלה

קרוס לינקינג היא שיטת טיפול אשר מטרתה לעצור את התקדמות מחלת הקרטוקונוס.
הטיפול בקשרי צילוב של הקרנית נהפך כיום לטיפול מקובל בקרטוקונוס המתגלה בשלבים הראשונים, והוא נחשב כיום לטיפול היעיל ביותר והיחיד שמסוגל לעצור החמרה של קרטוקונוס ולייצב את הקרנית. ההחמרה בקרטוקונוס תביא לירידה בראייה, וככל שהקרנית מתקמרת – כך קשה יותר להתאים עדשות מגע, ולבסוף יש צורך בהשתלת קרנית. מסיבות אלו חשוב האבחון המוקדם של קרטוקונוס, וההפניה המוקדמת לטיפול בקשרי צילוב של הקרנית.[דרוש מקור]
הטיפול מבוצע בהרדמה מקומית ומורכב משלושה שלבים: בשלב הראשון מתבצעת הסרת שכבת תאי האפיתל מהקרנית. בשלב השני מתבצעת הזלפת טיפות ריבופלאבין (ויטמין B2) על פני הקרנית, ובשלב השלישי מתבצעת חשיפת הקרנית לקרינה אולטרה סגולה (UVA). שרשרת פעולות זו גורמת ליצירת קשרים פנימיים (קשרי צילוב) בין מולקולות הקולגן המרכיבות את הקרנית. קשרים אלו תורמים להקשחת הקרנית, למניעת ההתקמרות הגוברת שלה ולעצירת הקרטוקונוס.
בעולם ובארץ הצטבר ניסיון רב בטיפול הזה. הטיפול מתאים במיוחד אם הוא ניתן זמן קצר לאחר גילוי הקרטוקונוס או כשיש עדות להתקדמותו. הטיפול לא מחזיר את הקרנית למצבה התקין, אך הוא מייצב את הקרנית ומונע את החמרת הקרטוקונוס והידרדרות הראייה.
נעשה שימוש בטיפול זה מאז 1999. התוצאות ועדויות הבטיחות של קרוס לינקינג הודגמו כחיוביות מאוד במספר רב של מאמרים שפורסמו בכל העולם. בספטמבר 2006, טיפול הקרוס לינקינג אושר על ידי כל 25 המדינות החברות בגוש האירו. קרוס לינקינג מבוצע כיום על פציינטים כבר מגיל 10 על מנת למנוע את הידרדרות הקרטוקונוס.[דרוש מקור]
ב-18 באפריל 2016, אושר טיפול הקרוסלינקינג (באמצעות מכשירי Avedro) על ידי ה־FDA.
פיתוחים עתידיים וניסיוניים

בשנת 2016 דווח על קבוצת חוקרים מאוניברסיטת אוקלנד אשר פיתחו טיפות עיינים חדשניות לטיפול בקרטוקונוס. אלו אמורות לעבות את הקרנית (בדומה למטרת הקרוסלינקינג) בשיטה חדשנית ולהביא בעצם לעצירת התקדמות המחלה. החוקרים דיווחו על הצלחה בניסוי על קרנית אנושית בתנאי מעבדה, וכעת נבדקות ההשפעות על כבשים.
טיפול זה נמצא בפיתוח, אך ייתכן ובעתיד יהווה כלי יעיל לטיפול במחלת הקרטוקונוס.
ראו גם

עין
אסטיגמציה
משקפיים
עדשות מגע
ניתוח תשבורת
השתלת איברים
הערות שוליים

↑  קַרְנִית חֲרוּטִית במילון מונחים שונים ברפואה ב (תשע"ד), באתר האקדמיה ללשון העברית
1 2 3 4 5 6  Pacific University College of Optometry, Etiology, Diagnosis, and Management of Keratoconus: New Thoughts and New Understandings, ‏2006 (באנגלית)
↑  Deepak Gupta, Keratoconus A clinical update, optometry.co.uk, ‏15 ביולי 2005 (באנגלית)
↑  WHAT IS KERATOCONUS?, nkcf.org, ‏2007 (באנגלית)
↑  Facts About The Cornea and Corneal Disease, www.nei.nih.gov, ‏אוקטובר 2004 (באנגלית)
↑  Keratoconus, emedicine.com, ‏8 בינואר 2007 (באנגלית)
↑  M P Rubinstein, S Sud, The use of hybrid lenses in management of the irregular cornea, Contact Lens & Anterior Eye, 3 22, 1999, עמ' 87-90 doi: 10.1016/s1367-0484(99)80044-7
↑  M. A. Javadi, B. F. Motlagh, M. R. Jafarinasab, Z. Rabbanikhah, A. Anissian, H. Souri, S. Yazdani, Outcomes of penetrating keratoplasty in keratoconus, Cornea, 8 24, 2004, עמ' 941-946 doi: 10.1097/01.ico.0000159730.45177.cd
↑  Cornea Transplant, nkcf.org, ‏2004 (באנגלית)
↑  V. John, K. M. Goins, N. A. Afshari, Deep Anterior Lamellar Keratoplasty, EyeNet Magazine, ספטמבר 2007
↑  D. Miranda, M. Sartori, C. Francesconi, N. Allemann, P. Ferrara, M. Campos, Ferrara intrastromal corneal ring segments for severe keratoconus, Journal of Refractive Surgery, 6 19, נובמבר-דצמבר 2003, עמ' 645-653
↑  צילוב קולגן בקרנית לטיפול בקרטוקונוס וקרטקטזיה, באתר קופת חולים מאוחדת
↑  קרטוקונוס, באתר שירותי בריאות כללית
↑  Avedro Receives FDA Approval for Photrexa® Viscous, Photrexa® and the KXL® System for Corneal Cross-Linking, avedro.com
↑  Olivia Wannan, Laurence Derbyshire, Optometry Today |  Out of the eyes of babes, www.aop.org.uk
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
| --- | --- |
בקרת זהויות :  NLI: 987007551721105171  BnF: cb14473172q (data)  LCCN: sh98007487  LNB: 000176312  NKC: ph1102699 
"מבט מעשי על קרנית חרוטית"- מאמרו החשוב של נוטיגהאם
סימולציה של התמונות המרובות אשר אדם עם קרטוקונוס עשוי לראות
תמונה של מיפוי טופוגרפי של קרנית קרטוקונית
עדשת מגע סקלרלית
עדשת מגע קשה נושמת (RGP)
רגשות אשמה (סדרת טלוויזיה)

| --- | --- |

כרזת הסדרה
 סוגה:  סרט משטרה, סרט דרמה, סרט קומדיה 
 כותבים:  ניל פורסיית'
 בימוי:  רוברט מקילופ פטריק הרקינס
 שחקנים:  מארק בונאר ג'יימי סייבס רות בראדלי שאן ברוק ביל פטרסון אלי הדינגטון אמון אליוט
 ארץ מקור:  הממלכה המאוחדת
 שפות:  אנגלית
 מספר עונות:  3
 מספר פרקים:  12
 הפקה
 מפיק:  ניל פורסיית ניל ובסטר קירסטי מקדונלד 
 אתר צילומים:  מזרח קילבריד, כיכר שרלוט, Glasgow Caledonian University, Calton Hill, גלאזגו, Aberfoyle 
 אורך פרק:  60 דקות
 שידור
 רשת שידור:  BBC Scotland BBC Two
 רשת שידור בישראל:  HOT
 תקופת שידור מקורית:  30 באוקטובר 2019 – הווה 
 קישורים חיצוניים
 דף התוכנית ב-IMDb
 
רגשות אשמה (באנגלית: Guilt) היא סדרת דרמת מתח קומית בריטית. זו הייתה סדרת הדרמה הראשונה שהוזמנה עבור ערוץ BBC Scotland, ואחר כך שודרה בערוץ BBC Two. את הסדרה יצר וכתב ניל פורסיית'. במרכז הסיפור עומדים שני אחים, בגילומם של מארק בונאר וג'יימי סיבס, שמעורבים בתאונת פגע וברח. העונה הראשונה שודרה בערוץ BBC Two בין 30 באוקטובר ל-14 בנובמבר 2019. העונה השנייה של הסדרה שורה ב-2021, והשלישית והאחרונה ב-2023.
תקציר עלילה

בתחילת הסדרה שני אחים, מקס וג'ייק, חוזרים במכונית מחתונה. כאשר הם פוגעים בטעות והורגים אדם מבוגר שעובר ברחוב, הם מחליטים לטשטש את עקבותיהם ולהסתיר את הפשע. ככל שעובר הזמן גוברים הקשיים שעומדים בפני האחים. לסיפור נוספות דמויות אחרות שהנושא המקשר ביניהן הוא רגשות אשמה.
צוות השחקנים

מארק בונאר – מקס
ג'יימי סיבס – ג'ייק
רות בראדלי – אנג'י
שאן ברוק – קלייר
אמון אליוט – קני
ביל פטרסון – רוי לינץ'
מויו אקנדה – טינה
נוף מקיואן – קמרון
הפקה

פורסיית היה להוט לכתוב סדרה על אודות אחים, שהוא כינה "מערכת היחסים הדרמטית המעניינת ביותר", ועם מוטיב חוזר שמופיע אצל כל הדמויות, במקרה זה רגשות אשמה. במשך מספר שנים פיתח את התוכנית עד שמצא עבורה מקום ב-BBC. את הסדרה הפיקו חברות Happy Tramp North ו-Expectation Entertainment, וביים רוברט מקילופ.
"רגשות אשמה" הייתה תוכנית הדרמה הראשונה שהוזמנה עבור ערוץ הטלוויזיה החדש BBC Scotland, ששידר את הסדרה שבוע לפני השידור בערוץ BBC Two שמשודר בכל רחבי הממלכה המאוחדת. צילומי הסדרה נערכו באדינבורו ובגלאזגו. אתרי צילומים באדינבורו כללו את קלטון היל ושארלוט סקוור. בגלאזגו נבנה אולפן צילומים ב-Parkhouse Business. אתרי צילומים נוספים היו בקליידבנק, אברפויל, ואיסט קילברייד שבלנרקשייר.
ביולי 2019 אישרו ב-BBC שמתוכננת עונה שנייה של הסדרה. הצילומים החלו בסקוטלנד בנובמבר 2019, עם צוות שחקנים מורחב הכולל את פיליס לוגן, שרה ויקרס, סטיוארט באומן ואיין פירי. את שתי העונות האחרונות של הסדרה ביים פטריק הרקינס.
פרסים

העונה הראשונה של "רגשות אשמה" הייתה מועמדת למספר פרסים, וזכתה בשנת 2020 בפרס באפט"א הסקוטי, בפרס אגודת הטלוויזיה המלכותית של סקוטלנד, בפסטיבל Celtic Media Festival, וב-Broadcast Digital Awards.
הערות שוליים

↑  "BBC Scotland - Guilt - The real-life 'bromance' behind Guilt began in high school". BBC.
↑  "Award-winning drama Guilt set to return for a second series on BBC Two and BBC Scotland". BBC.
↑  "BBC Studios series 'Guilt' to get Indian remake, Jaideep Ahlawat and Mohd Zeeshan Ayyub to star". The Hindu.
↑  "Guilt, series one, episode two review". Herald Scotland.
↑  "New BBC drama Guilt". The Herald.
↑  "Award-winning drama Guilt set to return for a second series on BBC Two and BBC Scotland". Herald Scotland.
↑  "New cast confirmed for Guilt as filming begins on the second series of BBC Two and BBC Scotland's multi award-winning drama". Herald Scotland.
↑  "Guilt-Awards-IMDb".
ריק גונזלס

| --- | --- |

גונזלס, 2017
 לידה:  30 ביוני 1979 (בן 45) ברוקלין, ניו יורק, ארצות הברית ארצות הברית 
 מדינה:  ארצות הברית 
 תקופת הפעילות:  מ-1998 
 מקום לימודים:  תיכון לגארדיה 
 פרופיל ב-IMDb
 
ריק גונזלס (באנגלית: Rick Gonzalez; נולד ב-30 ביוני 1979) הוא שחקן קולנוע, טלוויזיה ומוזיקאי אמריקאי. הוא ידוע בתפקידיו כטימו קרוז בסרט הקולנוע "המאמן קרטר". בין השנים 2016–2020, הוא כיכב בסדרת הדרמה "החץ".
ביוגרפיה

גונזלס נולד בעיר ניו יורק. הוא ממוצא דומיניקני ופורטו ריקני. הוריו נפגשו בוושינגטון די. סי., שם נישאו. הם עברו לברוקלין שם גידלו את גונזלס. לימים הוריו התגרשו. הוא למד בבית הספר היסודי ובחטיבת הביניים בברוקלין. מאז שהיה ילד צעיר היה גונזלס מעלה "מופעים" מאולתרים עבור בני משפחתו ומשתתף בהצגות בית הספר שלו. מוריו שיכנעו את גונזלס להגיש מועמדות ולנסות את בית הספר התיכון לאמנויות הבמה, עליו התבסס הסרט "תהילה", במנהטן. הוא עשה זאת והתקבל. בשנת 1997 סיים את לימודיו בתיכון לאמנויות פיורלו לה גוארדיה (אנ') במנהטן ומיד החל בקריירה במשחק.
קריירה

גונזלס החל את קריירת המשחק שלו בניו יורק, שם קיבל תפקיד קטן בסרט הטלוויזיה משנת Thicker Than Blood" 1998", בתפקיד סאנצ'ז. בשנת 1999 ערך את הופעת הבכורה שלו בסרט "ממבו קפה", שיצא לאקרנים בשנת 2000. אחר כך והשתתף בסרט "הנסיך מסנטרל פארק" (2000) לפני שעבר ללוס אנג'לס, קליפורניה.
בהוליווד, היה לו תפקיד קטן כחבר בכנופיה בסרט "קרוקודיל דנדי בלוס אנג'לס" משנת 2001.
הוא שיחק בסרט "הרוקי", בכיכובו של דניס קווייד ובסרט "Biker Boyz" משנת 2003. בשנת 2005 שיחק בתפקיד טימו קרוז בסרט המצליח "המאמן קרטר". גונזלס הופיע גם בקליפ "תקווה" של הזמר טוויסטה, שהוא הסינגל המוביל של פסקול הסרט "המאמן קרטר". הוא גם כיכב בסרטון לשיר "Snitch" של אובי טרייס.
גונזלס הופיע בתפקידים בסרטים: "אולד סקול" משנת 2003 (לצד לוק וילסון, וינס ווהן וויל פרל), "קפה הרכבת התחתית" (2004) בתפקיד "וינסנט יאנג", ב"מלחמת העולמות" (2005) בתפקיד "וינסנט", "רול מקפץ" (2005) בתור "נאפס", בסרט "דופק" (2006) בתור "סטון", בסרט "שלג ראשון" (2006) בתפקיד "אנדי לופז", בסרט "מכרז לא חוקי" (2007) בתפקיד "ווילסון דליאון ג'וניור" ובסרט ב"מה שאנחנו עושים הוא סודי" משנת 2007.
הופעות האורח שלו בטלוויזיה היו בסדרות "חוק וסדר: מדור מיוחד" (2000), "מגע של מלאכים" (2001) בתפקיד רמון, "ER" (2001 בתפקיד "חורחה אסקאלונה", "באפי ציידת הערפדים" (2002) בתפקיד תומאס, "המגן" (2002)), "CSI: מיאמי" (2006), "קאסל" (2010), "שקר לי" (2010) ו"בונז" (2011). הוא השתתף בסדרת הטלוויזיה "ריפר" בתפקיד בן גונזלס.
לגונזלס היה בלוג על עונת 2008 של MLB שזכה לכינוי "אוקטובר גונזו". הוא שיחק  בקליפ של ליידי גאגא בשנת 2011 לסינגל "Judas" שם גילם את ישו.
בשנת 2013 הופיע גונזלס בפרק NCIS, בתפקיד לני מצ'קה.
קריירה > קריירת מוזיקה

ב־24 במאי 2011 הוציא גונזלס את אלבום המיקסטייפ שלו בהנחיית הדי ג'יי ג'י ספוט שכותרתו "האיש הבלתי נראה". הוא הופיע גם בשיר "ראפ בולי" מתוך אלבומו האחרון של שון פרייס שיצא ב-30 באוקטובר 2012.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1998 | Thicker Than Blood | סאנצ'ס | סרט טלוויזיה |
| 2000 | ממבו קפה | ריקי |  |
| 2000 | נסיך הסנטרל פארק | חבר בכנופיה |  |
| 2001 | קרוקודיל דנדי בלוס אנג'לס | חבר בכנופיה |  |
| 2002 | סיבוב חוזר | רודי בונילה |  |
| 2002 | קניון לורל | וויאט |  |
| 2003 | Biker Boyz | פרימו |  |
| 2003 | Old School | ספרדי |  |
| 2004 | קפה הרכבת התחתית | וינסנט יאנג |  |
| 2005 | המאמן קרטר | טימו קרוז |  |
| 2005 | מלחמת העולמות | וינסנט |  |
| 2005 | Roll Bounce | נאפס |  |
| 2006 | שלג ראשון | אנדי לופז |  |
| 2006 | Pulse | סטון |  |
| 2006 | והזוכה הוא... | מארח |  |
| 2007 | משחק החיים | ג'רארדו |  |
| 2007 | What We Do Is Secret | פאט סמיר |  |
| 2007 | מכרז לא חוקי | ווילסון דליאון ג'וניור |  |
| 2007 | בעמק האלה | טכנאי טלפון |  |
| 2008 | הקידום | ארנסטו |  |
| 2008 | גאווה ותהילה | אלאדיו קאסדו |  |
| 2010 | שיעורים מעופפים | בנג'י |  |
| 2011 | דירה 143 | פול אורטגה |  |
| 2012 | ילדות רעות | רודריגו | סרט טלוויזיה |
| 2012 | טיול האשמה | סימן |  |
| 2013 | תורך | רנה |  |
| 2014 | התחלה |  |  |
| 2015 | ויקטור | פבלו |  |
| 2015 | כלל נובמבר | ניק |  |
| 2016 | רחוב 179 | צ'לו סנטיאגו |  |
| 2016 | Bad Dad Rehab | פייר | סרט טלוויזיה |
| 2017 | Deuces | פייפרס | סרט נטפליקס |